ใช้ชีวิตหลังจากการบอกเลิก จบความสัมพันธ์ เตรียมใจให้พร้อมก่อนจะจบความสัมพันธ์
การพยายามกลับไปเป็นเพื่อนกันอาจจะทำให้ความเจ็บปวดนั้นอยู่นานขึ้นได้ หลังจากที่เลิกกันควรจะใช้เวลาห่างกันซักระยะหนึ่ง อาจจะเป็นสามเดือน หนึ่งปีหรือมากกว่านั้นก็แล้วแต่ และเมื่อคุณทั้งสองกลับมาเจอกันความเจ็บมันก็จะทุเลาลงแล้ว และตอนนี้เองคุณก็จะสามารถคุยกันและกลับไปเป็นเพื่อนกันได้ แต่ถ้าในกรณีที่แฟนเก่าของคุณยังไม่พร้อมที่จะกลับไปเป็นเพื่อนของคุณ คุณก็ต้องอย่าพยายามกดดันเขาให้กลับมาเป็นเพื่อน ณ เวลานั้น แต่อาจจะพยายามให้เขากลับมาเป็นเพื่อนในอนาคตข้างหน้าแทน  ถ้าแฟนเก่าของคุณถามคุณว่า “เราจะยังคงเป็นเพื่อนกันอยู่ใช่ไหม” ให้คุณพูดไปเลยว่า “ไม่ได้ ฉันเป็นเพื่อนกับคุณไม่ได้ ตอนนี้ฉันอยากให้เรื่องนี้มันจบไปซะ” หรือไม่อาจจะพูดว่า “ฟังนะ เราเริ่มความสัมพันธ์นี้จากการเป็นเพื่อนกันมาก่อน แต่ถ้าเรากลับมาเป็นเพื่อนกัน มันก็เหมือนกับว่าเราต้องกลับไปเริ่มต้นใหม่กันอีกครั้งหนึ่ง ซึ่งฉันเองก็ไม่ได้อยากกลับไปเริ่มต้นใหม่อีกแล้ว ฉันอยากที่จะก้าวต่อไปข้างหน้า ซึ่งก็หมายความว่าเราควรจะจบกันเพียงเท่านี้แหละดีที่สุดแล้ว และจะได้เปิดให้คนใหม่เข้ามาในชีวิตเราทั้งคู่ได้ ถ้าเราให้เวลากับตัวเองกันบ้างเราทั้งคู่จะได้มีโอกาสไปเจอคนที่ดีๆ ในอนาคตข้างหน้าได้ ซึ่งไม่แน่นะ ในอนาคตเราอาจจะได้เจอกันใหม่ก็ได้และอาจจะได้กลับมาเป็นเพื่อนกันอีกในสักวันหนึ่ง” อย่างไรก็ตามการพูดประโยคแบบนี้จะต้องเป็นการพูดประโยคปิดสุดท้าย โดยคุณจะต้องไม่พูดถึงเรื่องอื่นๆ ต่อไปอีกแล้ว ถ้าคุณกับเขามีเพื่อนกลุ่มเดียวกัน คุณจะต้องบอกเพื่อนกลุ่มนั้นให้รับรู้ด้วยว่าคุณเลิกกับเขาแล้วและก็บอกพวกเขาไปด้วยว่าคุณจะไม่สามารถทำกิจกรรมใดๆ ที่มีเขาร่วมอยู่ด้วยได้อีกต่อไป ถ้าหากเพื่อนคนไหนต้องการที่จะเลือกข้างว่าจะอยู่กับเขาหรืออยู่กับคุณก็ปล่อยให้พวกเขาเลือกไป จริงอยู่ที่คุณนั้นเป็นฝ่ายบอกเลิกเขาก่อน แต่ก็ไม่ได้หมายความว่าคุณจะสบายใจและสามารถออกไปฉลองอิสรภาพในคืนถัดไปได้ หลายๆ คนไม่เข้าใจว่าคนที่บอกเลิกนั้นก็เจ็บพอๆ กับคนที่ถูกบอกเลิกนั่นแหละ เพราะพวกเขาจะรู้สึกผิดมากเวลาที่จะบอกเลิกอีกฝ่ายหนึ่งถึงแม้ว่าพวกเขาจะรู้ดีว่ามันเป็นการทำที่ถูกต้องแล้วก็ตาม   หลังจากที่เลิกกันแล้วให้ใช้เวลาหันกลับมามองตัวเองด้วยว่าจะเอายังไงกับชีวิตต่อไปและจะทำยังไงให้ตนเองมีความสุขในอนาคตได้ มันเป็นเรื่องธรรมดาที่คุณอาจจะใช้เวลาสักสองสามอาทิตย์ในการทำใจ นอนร้องไห้ เขียนระบายในไดอารี่หรือจะนอนอยู่เฉยๆ บนเตียง แต่ว่าก็อย่าลืมที่จะออกมาเผชิญโลกความเป็นจริงและกลับมาสู่ชีวิตประจำวันของคุณให้ได้ด้วย โทรหาเพื่อนสนิทดีๆ สักคนหนึ่งอาจจะทำให้คุณรู้สึกดีขึ้นมาบ้าง แต่การที่คุณออกไปกินเหล้าตอนกลางคืนในบาร์นั้นไม่สามารถทำให้คุณรู้สึกดีขึ้นมาได้หรอก เมื่อเวลาผ่านไปจากอาทิตย์กลายเป็นเดือน คุณก็จะเริ่มรู้สึกดีขึ้นอย่างช้าๆ และเริ่มที่จะสนุกกับชีวิตใหม่มากขึ้นเรื่อยๆ ในช่วงที่ว่านี้ คุณกับแฟนเก่าก็คงแยกกันอยู่กันมาสักพักหนึ่งแล้วซึ่งก็น่าจะทำให้แต่ละฝ่ายเริ่มทำใจกันได้บ้าง และเมื่อคุณกลับมาเป็นคนเดิมอีกครั้งหนึ่งคุณก็ต้องหันไปใช้เวลากับเพื่อนๆ ครอบครัว ทำในสิ่งที่ชอบหรือลองสิ่งใหม่ๆ ในชีวิตดูบ้าง   คุณอาจจะอยากใช้ชีวิตแบบเดิมๆ เหมือนเมื่อก่อน ถึงแม้ว่าการเดินเขาหรือไปดื่มเหล้าในผับจะเป็นสิ่งที่คุณชอบทำแต่ว่าคุณก็ต้องหลีกเลี่ยงกาทำกิจกรรมต่างๆ ที่คุณกับแฟนเก่าเคยทำร่วมกันมาก่อน ทำการเปลี่ยนแปลงสิ่งรอบๆ ตัวสักเล็กน้อย เช่น การจัดเฟอร์นิเจอร์ใหม่ ทำความสะอาดรถ หางานอดิเรกใหม่ๆ ที่คุณยังไม่เคยทำมาทำ เช่น วาดรูปหรือวอลเลย์บอล ต้องมีความมั่นใจและหนักแน่นในสิ่งที่คุณพูดออกไป เพราะการอ้อมไปอ้อมมาไม่มีความหนักแน่นในการพูดและการหวังว่าอีกฝ่ายหนึ่งนั้นจะเข้าใจและยอมไปเองนั้นสุดท้ายแล้วมันมีแต่จะทำให้ฝ่ายหนึ่งยิ่งเจ็บ และการบอกเลิกก็ไม่จำเป็นจะต้องเป็นเรื่องดราม่าเสมอไป ขอให้คุณพูดออกไปตรงๆ เลยว่าคุณไม่อยากคบกับเขาอีกต่อไปแล้วและคุณไม่สามารถเข้ากับเขาได้ วิธีนี้อาจจะช่วยหลีกเลี่ยงการทะเลาะกันแรงๆ ได้  พยายามอย่าพูดให้เขาคิดว่าการบอกเลิกครั้งนี้เป็นเพียงแค่การห่างกันสักพักเท่านั้น คุณอาจจะคิดว่าการพูดรักษาน้ำใจอีกฝ่ายหนึ่งสามารถทำให้เขาเจ็บน้อยลงได้ เช่น “ตอนนี้ฉันยังไม่พร้อม” หรือว่า “เดี๋ยวสักวันหนึ่งมันก็คงดีขึ้น” ถ้าเกิดจริงๆ แล้วคุณไม่ได้หมายความไปตามที่พูดล่ะก็มันจะทำให้อีกฝ่ายหนึ่งยิ่งเจ็บกับคำพูดของคุณก็ได้ คุณคงไม่อยากเห็นแฟนของคุณเดินจากไปพร้อมกับความสงสัยว่าทำไมคุณถึงบอกเลิกเขาแต่คุณก็คงไม่อยากเห็นแฟนของคุณเดินจากไปพร้อมกับสิ่งที่คุณไม่ชอบเกี่ยวกับตัวเขามากกว่า 20 อย่างเช่นเดียวกัน เพราะฉะนั้นคุณต้องมีความซื่อสัตย์ในการบอกเลิก บอกเขาไปตรงๆ ว่าเป็นเพราะคุณรู้สึกทนไม่ไหวหรือรู้สึกว่าโดนบังคับและไม่ได้รับความเคารพมากเกินไป ให้พูดไปตรงๆ เลยอย่าอ้อมค้อมให้เสียเวลา  เหตุผลที่ร้ายแรงที่สุดสำหรับการบอกเลิกก็คือการที่คุณหมดรักกับเขาแล้ว ซึ่งมันไม่ใช่ความผิดอะไรของอีกฝ่ายหนึ่งเลย แต่อย่างไรก็ตามคุณก็ต้องมีความซื่อสัตย์ที่จะค่อยๆ บอกเขา ไปตรงๆ และเมื่อคุณได้บอกเหตุผลหลักที่คุณอยากจะเลิกกับเขาไปแล้ว คุณก็ไม่ต้องลงลึกรายละเอียดให้มากมายและไม่ต้องนำเรื่องเก่าๆ ขึ้นมาพูดอีก ยกเว้นเขาไม่เข้าใจจริงๆ คุณก็ค่อยอธิบายต่อ เพราะว่ามันไม่มีความจำเป็นที่จะขุดคุ้ยเรื่องเก่าๆ ขึ้นมาพูดให้รู้สึกเจ็บกันอีก อย่าพูดอะไรที่ทำให้อีกฝ่ายหนึ่งรู้สึกแย่เกี่ยวกับตัวเอง เช่น อย่าพูดว่า “ฉันอยากจะอยู่กับคนที่ดีกว่าคุณ” แต่ให้พูดดีๆ กับเขาแทนว่า “ฉันอยากให้คุณมีความมั่นใจและพัฒนาตัวเองมากกว่านี้อีกนิดหนึ่งนะ” ไม่ว่าเหตุผลของคุณคืออะไรก็ตามพยายามอย่าพูดให้เขางงมากนัก เพราะถ้าคุณกับเขาต้องตอบคำถามกันไปเรื่อยๆ การบอกเลิกครั้งนี่มันก็จะไปไม่ถึงไหนเสียที พยายามอย่ายกเหตุผลร้อยแปดมาบอกเลิกเขา ให้ใช้เหตุผลหลักๆ ที่คุณรับไม่ได้จริงๆ เช่น “เราเข้ากันไม่ได้ในเรื่องสำคัญๆ บางเรื่องนะ” “คุณไม่สนับสนุนหน้าที่การงานของฉันเลย” “ฉันอยากมีลูกแต่คุณไม่” หรือเรื่องอื่นๆ ที่ใกล้เคียง คนที่ถูกบอกเลิกยังไงๆ ก็ต้องมีความรู้สึกเสียใจ โกรธ สงสัยแล้วก็ต้องช็อคเป็นเรื่องธรรมดา ถ้าอีกฝ่ายหนึ่งโมโหใส่คุณ ก็ขอให้คุณใจเย็นๆ และพยายามทำให้เขาเย็นลงเสียก่อน โดยคุณต้องพูดด้วยน้ำเสียงที่นุ่มนวลอย่าไปตะโกนใส่กัน แต่ถ้าเขาคุมตัวเองไม่อยู่แล้วคุณก็ต้องปล่อยให้เขาเย็นลงด้วยตัวเองสักพักหนึ่ง แต่หลังจากนั้นคุณก็ต้องกลับมาคุยกับเขาอีกรอบ พยายามอย่าพูดว่า “ลืมมันไปซะเถอะ ฉันไม่คุยกับเธอแล้ว”   ปลอบเขาได้ถ้าเกิดเขาต้องการแต่ก็อย่ามากเกินไปเพราะการที่คุณพูดในสิ่งที่คุณคิดออกมากับเขาทุกอย่าง อาจจะทำให้เขารู้สึกไม่สบายใจและเสียใจ โดยคุณเองก็คงไม่อยากเจอเหตุการณ์แบบนี้เช่นกันใช่ไหมล่ะ เพราะฉะนั้นขอให้เห็นใจเขาหน่อยแต่ก็ต้องมีความหนักแน่นและต้องรีบตัดบทถ้าเกิดว่าคุณมีแนวโน้มว่าจะใจอ่อน ถ้าคุณกลัวว่าจะทิ้งเขาไว้คนเดียว ให้คุณโทรหาเพื่อนเขาและอธิบายให้พวกเขาฟังว่าเกิดอะไรขึ้น เขายู่ที่ไหน และบอกเพื่อนๆ ไปเลยว่าคุณห่วงเขาเวลาเขาอยู่คนเดียว บอกเพื่อนเขาไปเลยว่าคุณต้องการให้เพื่อนเขามาช่วยดูแลอะไร จากนั้นก็ขอโทษเขาที่ทำให้เขาเจ็บแบบนี้และขอบคุณเพื่อนๆ เขาที่ให้ความช่วยเหลือกับคุณ ถ้าแฟนคุณโกรธมากและไม่มีทีท่าว่าจะใจเย็นลงเลย ให้คุณพูดไปเลยว่า “คุยกันไปแบบนี้มันก็ไม่ไปถึงไหนหรอก ฉันตัดสินใจแล้วและฉันก็จะไม่เปลี่ยนใจด้วย ไปสงบสติอารมณ์สักพักหนึ่งก่อนแล้วกัน และถ้าใจเย็นแล้วค่อยโทรหาฉันใหม่ แล้วเราค่อยมาคุยกันใหม่ทีหลังนะ” และถ้าแฟนคุณโทรกลับมาก็รับสายเขาซะแล้วก็ตอบคำถามเขาไปอย่างมีความซื่อสัตย์และจะต้องจำกัดบทสนทนาให้สั้นมากที่สุดไม่ยืดเยื้อเพื่อที่เขาจะได้ไม่รู้สึกเจ็บไปมากกว่าเดิม หลังจากที่บอกเลิกเขาไปแล้ว บอกเขาอย่างสุภาพให้แน่ใจไปเลยว่ามันจะต้องมีเส้นแบ่งระหว่างเขากับคุณให้ชัดเจนเพื่อในอนาคตจะได้ไม่กลับมาคุยกันในสถานะแฟนแบบเดิมอีก บอกเขาไปตรงๆ เลยโดยไม่ต้องอธิบายอะไรกับเขามากมายและพยายามนำความผิดพลาดของความสัมพันธ์ในครั้งนี้เป็นบทเรียนให้ตนเองนั้นได้เติบโตมากขึ้นและให้ตัวเองสามารถเลือกแฟนให้ดีได้ในอนาคต   ถ้าคนทั้งคู่มีเพื่อนร่วมกันคุณทั้งคู่ก็ต้องพยายามหลีกเลี่ยงการเจอกันในหมู่เพื่อน โดยต้องตกลงร่วมกันให้ดีก่อนที่จะไปเจอเพื่อนๆ ของพวกคุณ ถ้าคุณทั้งคู่มีร้านกาแฟหรือโรงยิมที่ชอบไปบ่อยๆ เหมือนกัน ให้คุณทั้งคู่พยายามจัดตารางเวลาให้ไม่ชนกันเพื่อจะได้ไม่ไปเจอกันในที่นั้นๆ โดยไม่ต้องจริงจังกับการจัดตารางเวลาอะไรมากนัก แต่แค่ต้องพยายามจัดไม่ใช้เจอกันและกันก็พอ ถ้าคุณอยู่ด้วยกันและมีของที่ใช้ร่วมกันอยู่ ให้คุณหาวิธีจัดการกับของเหล่านั้นให้เร็วที่สุดเท่าที่จะเป็นไปได้ เพื่อที่คุณจะได้ไม่มีเวลาอยู่ร่วมกันอีกในอนาคต ปัญหาใหญ่อีกปัญหาหนึ่งในการจบความสัมพันธ์ก็คือ การที่คุณยังติดต่อกับเขาไปเรื่อยๆ โดยไม่จบสักที การที่คุณติดต่อเขาเพื่อที่จะตกลงเรื่องค่าใช้จ่ายหรือทรัพย์สินต่างๆ นานาก็เรื่องหนึ่ง แต่คุณก็ต้องตัดเขาให้ขาดด้วยและอย่ายืดเยื้อไปนานมากเกินไป   เมื่อการสนทนาวนไปเวียนมาไม่จบสักที ให้คุณหยุดการสนทนานั้นเสียแล้วก็พูดกับเขาไปเลยว่า “เราค่อยมาคุยเรื่องนี้กันทีหลังดีกว่า” จากนั้นก็เดินจากออกมาเลย ถ้าอีกฝ่ายหนึ่งดูเหมือนจะไม่เข้าใจว่าทำไมคุณถึงเลิกกับเขาให้คุณลองส่งข้อความไปหาเขาทีหลังแทน โดยพิมพ์ไปให้ชัดๆ เลยว่าสิ่งที่คุณต้องการจะสื่อคืออะไร จากนั้นปล่อยให้เป็นหน้าที่คนอื่นที่มาเห็นข้อความอธิบายให้เขาฟังแทน วิธีอธิบายจากทางไกลแบบนี้อาจจะเป็นวิธีที่ง่ายกว่าการอธิบายตรงๆ ต่อหน้าก็ได้ อย่าเอาการบอกเลิกมาเป็นข้ออ้างเพื่อทำให้คุณได้สิ่งที่ต้องการ ถ้าคุณเลือกที่จะบอกเลิกเขาแล้วคุณก็ต้องเตรียมรับกับสิ่งที่จะเกิดขึ้นหลังจากนั้นด้วย หรือไม่คุณก็ต้องมีการเคลียร์ปัญหาให้จบกันก่อนที่จะบอกเลิก ให้คุยเกี่ยวกับปัญหาระหว่างกันและกันอย่างตรงไปตรงมาก่อนที่จะตัดสินใจเลิกกันเพราะส่วนมากหลายๆ คู่ที่เลิกกันนั้นเกิดจากการที่คนสองคนมีปัญหาสะสมเป็นเวลาหลายปีแต่ไม่เคยหยิบขึ้นมาคุยกันมาก่อนเลย  ถ้าคุณอยากจะจบความสัมพันธ์ในครั้งนี้จริงๆ คุณจะต้องเขียนสิ่งที่ทำให้คุณไม่มีความสุขในระหว่างที่คบกันออกมา ซึ่งสิ่งที่คุณเขียนออกมานั้นจะต้องเป็นสิ่งที่มันไม่สามารถแก้ไขได้แล้วเท่านั้น อย่าตัดสินใจบอกเลิกแฟนของคุณด้วยอารมณ์ชั่ววูบหรือช่วงที่คุณทั้งคู่ยังทะเลาะกันอยู่และโทษว่าความสัมพันธ์นั้นเป็นตัวการที่ทำให้เกิดเรื่อง ก่อนที่คุณจะตัดสินใจบอกเลิกซึ่งถือว่าเป็นสิ่งที่สำคัญมาก คุณจะต้องปรึกษาคนอื่นก่อน เช่น เพื่อน พ่อแม่หรือใครก็ได้ที่รู้เรื่องความสัมพันธ์ของคุณกับเขามากพอควร  หลังจากที่ตัดสินใจที่จะบอกเลิกอีกฝ่ายหนึ่งได้แล้ว อย่าพึ่งไปบอกเพื่อนหรือคนใกล้ชิดว่าคุณจะเลิกกับเขาเพราะเขาอาจจะมารู้จากคนพวกนี้ก็เป็นได้ ถึงแม้การปรึกษาเพื่อนหรือปรึกษาคนในครอบครัวนั้นถือว่าเป็นเรื่องที่ดีแต่หลังจากที่คุณตัดสินใจด้วยตนเองว่าคุณจะเลิกแน่นอนแล้ว คุณก็ต้องเป็นคนที่ไปบอกแฟนของคุณด้วยตัวคุณเองเท่านั้น เลือกสถานที่และเวลาที่สามารถให้ความเป็นส่วนตัวกับคุณทั้งสองคนได้ อย่าบอกเลิกใครในช่วงที่เขากำลังจะมีสอบหรือกำลังจะทำงาน ถ้าจะบอกเลิกจริงๆ วันศุกร์น่าจะเป็นวันที่เหมาะสมอีกวันหนึ่งที่คุณจะสามารถบอกเลิกเขาได้ เพราะว่าเขาจะได้มีเวลาเสียใจและพักฟื้นใจในวันเสาร์และวันอาทิตย์   อย่าบอกเลิกแฟนของคุณในที่ๆ ชอบไปกัน เช่น ร้านอาหารสุดโปรด บาร์ จุดใดจุดหนึ่งในสวนสาธารณะที่เคยไป ให้เลือกสถานที่ๆ ไม่มีความหมายพิเศษอะไรกับคุณทั้งคู่ในการบอกเลิก เลือกเวลาที่คุณรู้สึกว่าอารมณ์ตัวเองคงที่ อย่าบอกเลิกแฟนของคุณหลังจากที่คุณเครียดจากการประชุมที่ทำงานถึงดึกในคืนก่อน เพื่อให้เกียรติอีกฝ่ายหนึ่งคุณจะต้องไปบอกเลิกกับอีกฝ่ายหนึ่งตัวต่อตัวเท่านั้น ถึงแม้ว่าคุณจะมีความกลัวมากแค่ไหนก็ตาม  คุณจะสามารถบอกเลิกผ่านทางโทรศัพท์ได้ก็ต่อเมื่อความสัมพันธ์ของคุณเป็นแบบความสัมพันธ์ระยะไกลหรือในกรณีที่ความสัมพันธ์ของคุณเป็นความสัมพันธ์ที่มีการใช้ความรุนแรง เพราะว่ามันจะปลอดภัยกว่าถ้าคุณจะโทรศัพท์ไปบอกเลิกเขาแทนที่จะบอกต่อหน้าเพื่อป้องกันการใช้ความรุนแรงจากอีกฝ่ายหนึ่งเวลาเขาควบคุมอารมณ์ตนเองเอาไว้ไม่อยู่
อย่าเพิ่งกลายเป็นแค่เพื่อนกันหลังจากเพิ่งบอกเลิก. ใช้เวลาสักพักเพื่อยอมรับและทำใจกับการสูญเสีย. เตรียมสนุกและเปิดรับกับความสัมพันธ์ครั้งใหม่ที่จะเข้ามา. บอกเลิกด้วยความหนักแน่น. พูดตรงๆ แต่อย่าใจร้ายมากนัก. เตรียมใจรับความไม่พอใจของอีกฝ่ายไว้ด้วย. สร้างกำแพงในใจให้เข้มแข็งว่าจะไม่ใจอ่อนให้กันและกันในอนาคต. รู้ว่าเมื่อไรควรจะเดินออกมาและเลิกติดต่ออีกฝ่ายหนึ่ง. คิดให้ดีว่าคุณต้องการเลิกกับอีกฝ่ายหนึ่งจริงๆ หรือไม่. ตัดสินใจอย่างมีสติ. เลือกสถานที่และเวลาอย่างชาญฉลาด. บอกเลิกกับแฟนคุณตัวต่อตัว.
https://www.wikihow.com/End-a-Relationship https://www.wikihow.com/End-a-Relationship https://www.wikihow.com/End-a-Relationship
Living Life After the Break-Up Ending the Relationship Getting Ready to End the Relationship